kardosdrur/scandi-wiki huggingface dataset:
Teknologiens Mediehus

Teknologiens Mediehus er en dansk medievirksomhed, der i november 2018 skiftede navn fra Mediehuset Ingeniøren A/S.

Virksomheden ejer følgende udgivelser:
 Nyhedsmagasinet Ingeniøren, hvis historie kan føres tilbage til 1892.
 Jobfinder – Danmarks største job- og karrieresite målrettet ingeniører, cand.scient.er og maskinmestre. Grundlagt i 1997.
 Version2 – it-nyhedsmagasin, udgivet første gang i 2006. Eksisterer i dag kun som en netmedie.

Virksomheden ejede desuden Teknisk Forlag, indtil det blev solgt til TDC i 2000.

Virksomheden var oprindeligt ejet 100% af Ingeniørforeningen i Danmark (IDA), men i 2013 frasolgtes en 1/3 til Danske civil- og akademiingeniørers Pensionskasse og Pensionskassen for teknikum- og diplomingeniører.

I 2013 flyttede virksomheden domicil fra Vesterbro til Valby.
I 2014 flyttede den videre til Punkthuset på Kalvebod Brygge 33 i København umiddelbart ved siden af ejeren IDA.

Ekstern henvisning 
Teknologiens Mediehus' hjemmeside

Kilder 

Medievirksomheder i Danmark
Vallensbæk Landsby

Vallensbæk Landsby er en by på Nordøstsjælland med . Vallensbæk Landsby ligger mellem Holbækmotorvejen og Køge Bugt Motorvejen. Byen grænser op til Albertslund i nord og Vallensbæk i syd og ligger 16 kilometer vest for København. Landsbyen ligger i Vallensbæk Sogn.  Vallensbæk Kirke fra 1160 og Helligtrekongers Kirke fra 2012 ligger i byen.

Vallensbæk Sogn anno 1778 
Vallensbæk Sogn i Smørum Herred, Københavns Amt, Sjællands Stift. Dertil hører Vallensbæk, 14 hele gårde, 2 halve gårde, 34 huse.
Kirken er af salig etatsråd Nissen sat i meget smuk stand.
præste- og degneboligen følger uden betaling og afgifter mand efter mand.
Af Glostrup og Vallensbæk kirkers indkomster underholdes bestandig 10 fattige drenge og piger, som nyder ugentligt 3 mark til deres 15. år.
Her ligger bemeldte salig etatsråd Nissen og hans frue i et dertil af ham indrettet begravelse.

Fra Sjællandske Krønike, 1357

Kilder 

 Hans Holk: Provincial-Lexicon over Dannemark, 1778.
 Ellen Jørgensen: Valdemar Atterdag, Udvalg af Kilder, 1911.

Se også 
 Vallensbæk Kommune
 Vallensbæk Sogn
 Vallensbæk
Marcellus

Der er flere personer ved navn Marcellus:
 Marcus Claudius Marcellus – romersk militær og politisk leder (ca. 268-208 f.Kr.)
 Marcus Claudius Marcellus (Julisk-Claudiske dynasti) – nevø til Kejser Augustus (42-23 f.Kr.)
 Pave Marcellus 1. – romersk-katolsk pave 308-09 og helgen (død 309)
 Marcellus af Ancyra – biskop i Galatien (død ca. 374)
 Marcellus de Niveriis – biskop på Island (død ca. 1462)
 Pave Marcellus 2. – romersk-katolsk pave april-maj 1555 (1501-55)
The Family of Man

The Family of Man var en fotoudstilling, der fra 1951 blev sammenstillet af Edward Steichen for Museum of Modern Art (MoMA) i New York, hvor den blev vist fra 24. Januar 1955. Ud af over to millioner fotografier udvalgte Steichen og hans medarbejder Wayne Miller 10.000, og det endte med at 503 optagelser af 273 fotografer fra 68 lande indgik i udstillingen.

The Family of Man viser et omfattende portræt af menneskeheden i 37 forskellige temaer, herunder kærlighed, tro, fødsel, arbejde, familie, børn, krig og fred. Efter krigen skulle den hjælpe med at skabe en bedre verden og befordre forståelsen mellem mennesker. Fotografi skulle tjene som et universelt sprog alle mennesker kunne forstå. Udstillingen skulle vise at alle mennesker er lige. At enhver person uanset klasse, race, kultur, uanset alder eller køn har værdighed, og at alle mennesker har en fælles natur. Kærlighedens kraft og medmenneskelighed skulle overvinde had, vold og ødelæggelse.

Fotografierne kom fra ubekendte amatører og fra kendte fotografer som Henri Cartier-Bresson og Alfred Eisenstaedt. Steichens kriterium for udvælgelse var udelukkende om de tjente udstillingens mål.

Der blev lavet en bog med samme navn med introduktion af Steichens svoger Carl Sandburg. Den udkom i forskellige formater i 1950'erne, en pocket-udgave blev særlig populær. En udgave i stort format kom 40 år senere. I alt solgt i omkring fire millioner eksemplarer.

Udstillingen har senere været vist i forskellige versioner i 38 lande og set af mere end ni millioner mennesker. I Steichens fødeland Luxembourg findes en permanent udstilling i Clervaux. 2003 blev Family of Man anbefalet til UNESCOs Memory of the World Programme (Verdensminde) i anerkendelse af dens historiske værdi.

Udstillingen The Family of Man vistes 1958 på Charlottenborg i København

Referencer 
 Steichen, Edward (2003) [1955]. The Family of Man. New York: The Museum of Modern Art. 
 Sandeen, Eric J. Picturing An Exhibition: The Family of Man and 1950s America. Albuquerque: University of New Mexico Press, 1995.

Eksterne henvisninger 
 Hjemmeside for The Family of Man, Clervaux, Luxembourg
 Skoleprojekt  

Fotografi
Udstillinger
Litteratur i 1955
Verdensminde
Kultur i New York City
B.o.B

Bobby Ray Simmons Jr. (født 15. november 1988), også kendt som Bobby Ray eller B.o.B, er en amerikansk rapper, singer-songwriter, multi-instrumentalist og musikproducer. Han er i øjeblikket signet af pladeselskaberne Grand Hustle og Atlantic Records.

Debutalbum 

Hans debutalbum, B.o.B Presents: The Adventures Of Bobby Ray , skulle oprindeligt udgives den 25. maj 2010, men blev flyttet frem til 27. april 2010 på grund af den kommercielle succes med sangen "Nothin' on You". Den var hurtigt blevet eksponeret, blandet andet på grund af at en cover-version af amerikansk-koreanske Jay Park var blevet lagt ud på YouTube; denne opnåede over 1.500.000 visninger i løbet af de første 24 timer. Albummet blev udgivet på T.I.'s pladeselskab Grand Hustle, og på det medvirker blandt andet Lupe Fiasco, T.I., Playboy Tre, Hayley Williams fra Paramore, Rivers Cuomo fra Weezer, Janelle Monáe, Bruno Mars og Eminem.

Anden single fra debutalbummet blev sangen "Airplanes", der i originaludgaven har Hayley Williams med på omkvædet og i Part II-udgaven også har Eminem med.

Referencer

Eksterne henvisninger 
 
 

Rappere fra USA
Elefantmanden (film)

Elefantmanden er en amerikansk film fra 1980, instrueret af David Lynch. Filmen betragtes som hans første spillefilm med et større budget.

Filmen er baseret på bøgerne The Elephant Man and Other Reminiscences (1923) af Sir Frederick Treves og The Elephant Man: A Study in Human Dignity af Ashley Montagu, om Joseph Merrick, der blev kendt som "Elefantmanden".

Filmen er i sort/hvid af kunstneriske årsager.

Medvirkende 

 John Hurt – Elefantmanden
 Anne Bancroft – Madge Kendal
 John Gielgud – Carr Gomm
 Anthony Hopkins – Dr Frederick Treves
 Freddie Jones – Bytes

Eksterne henvisninger 
 

Amerikanske film fra 1980
Biografiske film fra USA
Sort-hvide film fra USA
César for bedste udenlandske film
Film instrueret af David Lynch
Dramafilm fra USA
Engelsksprogede film
Conradh na Gaeilge

Conradh na Gaeilge (Udtalelse: ['kʌnɹæ næ 'gweɪlgæ], engelsk navn Gaelic League) er en organisation i Nordirland og Irland der arbejder for at bevare irsk som sprog i Irland.

Organisationen blev grundlagt 31. juli 1893 af Douglas Hyde, sammen med Eugene O'Growney, Eoin MacNeill, Luke K. Walsh og andre. Organisationen har altid været upolitisk, men har tiltrukket mange nationalister.

En af organisationens nuværende vigtigste kampanger er at få anerkendt irsk som et officelt sprog i EU.

I begrundelse af 2000'erne blev organisationen indblandet i en strid med partiet Fine Gael, som havde foreslået og fjerne irsk som obligatorisk fag på afgangseksamen fra grundskolen. Organisationen har opfordret vælgere til kun at stemme på kandidater som er for at beholde irsk som obligatorisk fag.

Organisationen er specielt stærk i Nordirland, mens det i resten af Irland bare er nogen få lokale afdelinger.

Organisationer fra Irland
Etableret i 1893
Jan Gunder Knudsen

Jan Gunder Knudsen (født 25. april 1950, død 25. marts 2022) var en dansk civilingeniør i kemi og datalogi, erhvervsleder, entreprenør, iværksætter.

Jan Gunder Knudsen grundlagde flere virksomheder med national og international gennemslagskraft. Han var medgrundlægger af, og i en årrække administrerende direktør for, softwareselskabet Uniras A/S, oprindeligt European Software Contractors (ESC) A/S (1979), der var pioner inden for skabelsen af, hvad man i dag kender af computergrafik, printerteknologi, raster-farve-grafik/dithering m.m.

Tidlig karriere 
Knudsen blev uddannet civilingeniør i 1975.

I 1979 grundlagde han verdens første computer-farve-raster-grafik-selskab Uniras A/S (European Software Contractors A/S), som meget hurtigt fik et betydeligt antal kunder blandt verdens FORTUNE 1000-selskaber.
Det hurtigt voksende selskab, som nåede op på at have 133 ansatte, datterselskaber, salgs- og supportafdelinger i fem byer i USA, i Frankrig, Tyskland, England, Sverige, Italien og Japan, blev med Hafnia Invest som ny investor på tragisk vis revet med som sideeffekt ved Hafnias fald i slutningen af firserne. 
Grundlagde i 1989 AutoGraph International, der bl.a. udviklede nogle af de essentielle algoritmer til JPEG billedkomprimering (encoding/decoding), der i dag bruges internationalt som standard på internettet.

Privat 
Jan Gunder Knudsen var barnebarn af kongelig operasanger og komponist Gunder Knudsen (1883-1947). I 22 år (1976-1998) var han gift med skuespiller, sanger og danser Annette (Wallenstrøm) Blichmann.

Eksterne henvisninger 

 Artikel fra Ingeniøren, 15. februar, 1985
 Side om Uniras' historie gennem 80'erne

Erhvervsfolk fra Danmark
Danskere i 1900-tallet
Valdis Dombrovskis

Valdis Dombrovskis (født 5. august 1971 i Riga) er en lettisk politiker, der har været ledende næstformand i Europa-Kommissionen siden 2019 og Europa-Kommissær for handel siden 2020. Tidligere var han kommissær for finansiel stabilitet, finansielle tjenesteydelser og kapitalmarkedsunionen fra 2016 to 2020.

Dombrovskis var fra 12. marts 2009 til 22. januar 2014 Letlands ministerpræsident, valgt for centrum-højre-partiet Vienotība. 

Dombrovskis er bachelor i ingeniørøkonomi fra Rigas Tekniske Universitet i 1995 og kandidat i fysik fra Letlands Universitet i 1996. Han arbejdede efterfølgende som laboratorieassistent ved Johannes Gutenberg-Universität Mainz fra 1995 til 1996 og som assistent ved Letlands Universitet i 1997 og ved Maryland University i 1998.

Han har været medlem af bestyrelsen i Jaunais Laiks siden 2002. Han var landets finansminister fra 2002 til 2004 og medlem af parlamentet i samme periode. Fra 2003 til 2004 var han observatør i Ministerrådet. Fra 2004 til 2009 var han medlem af Europa-Parlamentet.

Eksterne henvisninger 

Personer fra Riga
Medlemmer af Europa-Parlamentet fra Letland
Europa-Kommissærer fra Letland
Europa-Kommissærer 2014-2019
Europa-Kommissærer 2019-2024
Letlands ministerpræsidenter
Fysikere fra Letland
Thorvald Pedersen

Thorvald Pedersen og Thorvald Petersen er navnet på flere personer:

 Thorvald Pedersen (farmaceut) (1887-1961) – dansk farmaceut og direktør for Novo Nordisk
 Thorvald Pedersen (kemiker) (født 1935) – dansk kemiker og lektor

 Thorvald Petersen (maler) - dansk maler og medlem af Den Fynske Forårsudstilling
Sapho

Sapho er en opera i fem akter af Jules Massenet til en fransk libretto af Henri Cain og Arthur Bernède baseret på en roman af samme navn af Alphonse Daudet. Den blev uropført på Opéra-Comique i Paris den 27. november 1897 med Emma Calvé som Fanny Legrand.

Stykket har aldrig opnået en plads i det gængse operarepertoire. Historien omhandler en kunstners model ved navn Fanny Legrand, der indleder en affære med en ung mand, Jean Gaussin. Forholdet, som det så ofte er tilfældet i operaer, bliver skæbnesvangert og slutter med, at Fanny forlader Jean, mens han sover.

Roller

Noter

Referencer

Eksterne links 
 Sapho, "Bob's Universe" 

Operaer af Jules Massenet
Rocky Carroll

Rocky Carroll (født 8. juli 1963) er en amerikansk skuespiller. Han er måske bedst kendt for sine roller som Joey Emerson i FOX komedie-dramaet Roc, som Dr. Keith Wilkes på det medicinske drama Chicago Hope, og som Leon Vance på CBS drama-serien NCIS og dens spin-off NCIS Los Angeles.

Eksterne henvisninger 

 

Skuespillere fra Ohio
Personer fra Cincinnati
Thérèse (opera)

Thérèse er en opera i to akter af Jules Massenet til en fransk libretto af Jules Claretie. Den blev uropført på Opéra i Monte Carlo den 7. februar 1907 med Lucy Arbell i titelrollen.

Den foregår under den franske revolution og handler om Thérèse, der er splittet mellem pligt og kærlighed, mellem sin mand André Thorel, en girondiner, og sin elsker, adelsmanden Armand de Clerval. Selv om hun havde besluttet at følge sin elsker i eksil, råber hun "Vive le roi!" da hendes mand bliver ført til skafottet og bliver slæbt til guillotinen og henrettet sammen med ham.

Thérèse hører til Massenets senere værker. Det er opført og indspillet i nyere tid fx i 1973 med Huguette Tourangeau i titelrollen under ledelse af Massenet-specialisten Richard Bonynge.

Roller

Udvalgte arier 
 "Jour de juin, jour d'été" – Thérèse i anden akt

Referencer

Eksterne links 
 Thérèse, "Bob's Universe" 

Operaer af Jules Massenet
Stødstangsmotor

En stødstangsmotor er en firetaktsmotor, hvor ventilerne løftes op ved hjælp af stødstænger. Hver knast på knastakslen, som er placeret ved krumtapakslen, påvirker en stødstang. Stødstangen går op til ventilerne og løfter den ene ende af en vippearm, som åbner og lukker indsugnings- og udstødningsventilen. Ved sideventilede motorer er der dog ingen vippearm. Ventilerne føres tilbage ved hjælp af ventilfjedre. Indsugnings- og udstødningsventilen har altså hver sin knast på knastakslen og hver sin stødstang.

Knastakslen ligger inde i motorblokken, hvilket gør at motoren kan være lavere end en motor med overliggende knastaksel som har knastakslen placeret i toppen, over cylindrene. Ulempen er, at en stødstangsmotor ikke kan være lige så stærk som en motor med overliggende knastaksel, eftersom stødstængerne har en stor vægt som skal bruges til at føre stødstængerne frem og tilbage.

Motorteknologi
Götterdämmerungs diskografi

Diskografi for Götterdämmerung, den fjerde af de fire operaer fra Der Ring des Nibelungen af Richard Wagner, som fik premiere i Bayreuther Festspielhaus den 17. august 1876, omfatter en række betydende indspilninger af operaen.

Diskografier
Seyyal Taner

Seyyal Taner (født d. 28. september 1952 i Şanlıurfa) er en tyrkisk sangerinde, der bedst er kendt internationalt for ikke at score et eneste point ved sin deltagelse i Eurovision Song Contest 1987 i Bruxelles, Belgien. 

Sangere fra Tyrkiet
Tyrkiets Eurovision Song Contest-deltagere
Deltagere ved Eurovision Song Contest 1987
Cowgirls

Cowgirls var en dansk countrytrio bestående af sangerne Sanne Salomonsen, Lis Sørensen og Tamra Rosanes, der i 2001 indspillede et enkelt album og gav en række koncerter i forlængelse heraf.

Tamra Rosanes var den eneste fra gruppen, der inden albummet havde beskæftiget sig aktivt med country-genren, og det var hende, der i slutningen af 1990'erne tog initiativet ved at spørge Sanne Salomonsen, som hun havde kendt gennem mange år, om ikke de skulle lave et countryalbum sammen. Senere fik hun også Lis Sørensen med på ideen, og de tre sangere gav sig til at lytte til en række countrysange. De valgte derpå 16 sange ud, som de med overvejende amerikanske musikere og blandt andet Ivan Pedersen som producer indspillede i et studie i Nashville. Af disse sange blev 11 valgt ud til det album, der fik titlen Girls Night Out.

Efter udgivelsen af albummet drog trioen på en længere danmarksturné i de første måneder af 2002. Der kom dog ikke mere ud af samarbejdet, og de tre sangere gik efterfølgende igen hver til sit, idet de dog senere i visse situationer har optrådt sammen igen.

Diskografi 
 Girls Night Out (2001)

Referencer

Eksterne henvisninger 
 Cowgirlspå Discogs

Musikgrupper fra Danmark
Musikgrupper fra 2001
Musikgrupper opløst i 2002
Mustafa Hassan

Mustafa Ahmed Hassan (født 10. februar 1990) er en dansk fodboldspiller, der spiller i angrebet for Næstved BK i den danske 1. division.

Mustafa Hassan spillede tidligere i Brøndby IF, HB Køge, Kristianstads FF, Svebølle B&I, Næstved BK og Hobro IK.

Fodboldspillere fra Brøndby IF
Fodboldspillere fra HB Køge
Qitaihe

Qitaihe (kinesisk: 七台河; pinyin: Qītáihé; Wade-Giles: Ch'ī-t'ái-hó) er en by på præfekturniveau by i provinsen Heilongjiang i det nordlige Kina. Befolkningen i præfekturet anslås til 860.000 mennesker (2004), og det har et areal på 6,221 km2.

Administrative enheder 
Qitaihe bypræfektur har jurisdiktion over 3 distrikter (区 qū) og et amt (县 xiàn).

Trafik 
Kinas rigsvej 201 fører gennem området. Den begynder i Hegang i provinsen Heilongjiang og fører via blandt andnet Mudanjiang og Dandong mod syd til Liaodonghalvøen til Lüshunkou/Dalian.

Bypræfekturer i Heilongjiang
Shuangyashan

Shuangyashan (forenklet kinesisk: 双鸭山; traditionel kinesisk: 雙鴨山; pinyin: Shuāngyāshān) er en by på præfekturniveau i provinsen Heilongjiang i det nordlige Kina. Befolkningen i præfekturet anslås til 1,5 millioner (2007), og det har et areal på 26.483 km2.

Administrative enheder 
Shuangyashan bypræfektur har jurisdiktion over 4 distrikter (区 qū) og 4 fylker (县 xiàn).

Bypræfekturer i Heilongjiang
Mark Leth Pedersen

Mark Leth Pedersen (født 17. august 1989) er en tidligere dansk fodboldspiller.

Han har tidligere spillet i Brøndby IF, HB Køge, FC Vestsjælland, Landskrona BoIS, Brønshøj BK, Næstved BK, FC Roskilde, FC Helsingør samt senest Skovshoved IF.

Karriere 
Den 18. juli 2017 blev det offentliggjort, at FC Helsingør havde hentet Pedersen transferfrit. Her havde han skrevet under på en toårig kontrakt.

Referencer

Eksterne henvisninger 
Mark Leth Pedersen på transfermarkt.com

Fodboldspillere fra Brønshøj Boldklub
Fodboldspillere fra FC Vestsjælland
Fodboldspillere fra HB Køge
Fodboldspillere fra Brøndby IF
Fodboldspillere fra Næstved BK
Fodboldspillere fra Landskrona BoIS
Fodboldspillere fra Danmark
Fodboldspillere fra FC Roskilde
Fodboldspillere fra FC Helsingør
Le Cinesi

Le Cinesi er en opera med betegnelsen azione teatrale i én akt af Christoph Willibald Gluck til en italiensk libretto af Pietro Metastasio; librettoen er tidligere sat i musik af Antonio Caldara i 1735. Operaen blev uropført for den østrigske kongefamilie på Schlosshof i Wien den 24. september 1754 i anledning af besøget fra kejserinde Maria Theresia til Sachsen-Hildburghausen. 

Max Loppert har kommenteret Glucks forbindelse med den østrigske kongefamilie og forbindelsens betydning for værket. Værket er blevet karakteriseret som en satire over datidens dengang moderne operakonventioner.

Roller

Synopsis 

De kinesiske kvinder, Lisinga og hendes to venner, Tangia og Sivene, modtager Lisingas bror Silango, der netop er hjemvendt fra Europa. For at underholde ham opfører de tre kvinder arier i kontrasterende stilarter: 

 Lisinga synger en tragisk scena som Andromache. 
 Sivene og Silango synger en pastoral duet som hhv. hyrdinde og hyrde. De to deler allerede samme romantiske følelser overfor hinanden. 
 Tangia, der er misundelig på Silangos kærlighed til Sivene, synger en komisk arie som gør grin med ung parisisk laps der står foran et spejl som en indirekte satire over Sivene.

De bliver derefter enige om, at hver stil har sine ulemper. Operaen slutter med en ballet, Paris' dom, til en kvartet.

Udvalgte optagelser 
 Deutsche Harmonia Mundi EL 16 9.575 1: Isabelle Poulenard, Gloria Banditelli, Anne Sofie von Otter, Guy de Mey. Schola Cantorum Basiliensis; René Jacobs, dirigent

Referencer

Eksterne links 
 Libretto 
 Naxos.com  
 Amadeus Almanac

Operaer af Christoph Willibald Gluck
Suihua

Suihua (forenklet kinesisk: 绥化; traditionel kinesisk: 綏化; pinyin: Suíhuà) er en by på præfekturniveau i provinsen Heilongjiang i det nordlige Kina. det har en befolkning på 5,8 millioner mennesker (2007) og et areal på 35.211 km2

Administrative enheder 
Suihua bypræfektur har jurisdiktion over et distrikt (区 qū), 3 byamter (市 shì) og 6 amter (县 xiàn).

Bypræfekturer i Heilongjiang
La Fausse esclave

La Fausse esclave er en opera med betegnelsen opéra comique i én akt af Christoph Willibald Gluck til en fransk libretto baseret på Louis Anseaume og Pierre-Augustin Lefèvre de Marcouvilles libretto til La Fausse aventurière, en opéra comique af Jean Louis Laruette. Værket blev uropført den 8. januar 1758 på Burgtheater i Wien. Det fulde partitur er gået tabt, men et klaverudtog er blevet bevaret. 

Klaus Hortschansky har bemærket, at La Fausse esclave er et af de få sceneværker af Gluck, hvor komponisten ikke har genbrugt musikalsk materiale fra tidligere værker, ligesom materiale fra denne opera heller ikke er blevet genbrugt i senere værker.

Roller

Synopsis 
Historien drejer sig om, hvordan man forsøger at sikre sig en fars samtykke til datterens ægteskab.

Noter

Henvisninger 
 Casaglia, Gherardo Amadeus Almanac 
 Naxos Records, "Fausse esclave, La (The False Slave)". Naxos' hjemmeside , besøgt 30. september 2008.

Operaer af Christoph Willibald Gluck
Mølholm (Aalborg)

Mølholm er et kvarter i Aalborg tre kilometer vest for Aalborg Centrum. Kvarteret udgør den nordlige del af Hasseris og grænser i øst op til Aalborg Vestby.

Mølholm har traditionelt været et arbejderkvarter, og i kvarteret findes mange bynære familieboliger og rekreative arealer.

Kilder 

Hasseris
Bydele i Aalborg
Gammel Hasseris

Gammel Hasseris er et kvarter i Aalborg fem kilometer sydvest for Aalborg Centrum. Kvarteret udgør den sydlige del af Hasseris og grænser i syd op til Skalborg.

Gammel Hasseris er primært et boligkvarter, i kvarteret findes mange bynære familieboliger og Gammel Hasseris Skole. Lokalområdet har en beboerforening: Gammel Hasseris Landsbyforening.
I Hasseris Enge er etableret en del nyudstykninger.

Kilder 

Hasseris
Bydele i Aalborg
Sønder Tranders

Sønder Tranders er et kvarter i Aalborg syv kilometer sydøst for Aalborg Centrum. Kvarteret udgør den sydlige del af Aalborg Øst og mod syd er der to kilometer til byen Gistrup.

Sønder Tranders består af den gamle Sønder Tranders landsby ved Sønder Tranders Kirke og nye områder med parcelhuse. Kvarteret er attraktivt bl.a. pga. af nærheden til Aalborg Universitet nogle hundrede meter derfra.

I området har der været beboelse i fra yngre bronzealder til ældre germansk jernalder.
Sønder Tranders har tidligere huset kro, købmand og telefoncentral. I krohaven var midt i 1800-tallet et forlystelsesanlæg med bl.a. dansetelt og keglebane. Byens brostensbelagte hovedgade var tidligere en del af hovedvejen mellem Aalborg og Hadsund.

Referencer 

Aalborg Øst
Bydele og forstæder i Danmark
Nørre Tranders (Aalborg)

Nørre Tranders er en tidligere landsby, der er ved at vokse sammen med Aalborg, og ligger seks kilometer øst for Aalborg Centrum. Kvarteret ligger centralt i Aalborg Øst.

Nørre Tranders består af den gamle Nørre Tranders landsby ved Nørre Tranders Kirke og nyere byområder.

Kilder 

Aalborg Øst
Bydele i Aalborg
Øster Sundby

Øster Sundby er et kvarter i Aalborg fem en halv kilometer øst for Aalborg Centrum. Kvarteret udgør den nordvestlige del af Aalborg Øst.

Øster Sundby ligger ved Nordjyske Motorvej og består af den gamle Øster Sundby landsby og nyere boliger.

Kilder 

Aalborg Øst
Bydele i Aalborg
Bouet

Bouet er et kvarter i Nørresundby seks kilometer nordøst for Aalborg Centrum. Kvarteret ligger i det østlige Nørresundby.

Bouet består primært af en række store vejsammenføringer og industriområde. Nordjyske Motorvej bliver ved Bouet delt i Frederikshavnmotorvejen og Hirtshalsmotorvejen. Via. Thistedgrenen er der forbindelse til Høvejen. Hjørringvej (den gamle hovedvej) passerer også gennem Bouet.

Kilder 

Nørresundbys geografi
Bydele i Aalborg